Колькасць партызан у атрадзе павялічвалася, адчувалася вострая патрэба ў зброі, якую рабілі з лому. Шмат было на рахунку атрада баявых аперацый з жорсткімі і кровапралітнымі баямі. 6 жніўня 1943 года Усцін быў цяжка паранены і эвакуіраваны ў савецкі тыл. Пасля выздараўлення працаваў у Палескім абласным упраўленні НКУС па барацьбе з бандытызмам. А ў 1945 годзе Усціна Шваякова прызначылі намеснікам старшыні Глускага райвыканкама. Потым — дырэктарства на прадпрыемстве па загатоўцы торфу “Бярозаўка” і Глускай электрастанцыі. Займаў розныя адказныя пасады.